cyanic-selkie/wikianc huggingface dataset:
Ֆիլիպ Դանֆորտ Առմոր
Կենսագրություն
Սովորել է Կազենովիի քոլեջում, որտեղից հեռացվել է այն բանի համար, որ փախցրել է կառքը աղջկա հետ զբոսնելու համար։ Որոշ ժամանակ որպես կառապան է աշխատել, 19 տարեկանում ուղևորվել է Կալիֆորնիա ոսկի գտնելու, որտեղ էլ հիմնել է իր սեփական գործը. կազմակերպել է ջրարգելակների շինարարություն, որոնք վերահսկել են ականապատված գետերից հոսող ջրերը։ Գործը պարզվել է, որ շահութաբեր է և 24 տարեկանում Առմորն արդեն աշխատել էր 8000 դոլլար, ինչն այն ժամանակներում տպավորիչ գումար էր։
Կուտակելով բավականաչափ գումար՝ նա 1859 թվականին տեղափոխվել է Վիսկոնսին նահանգի Միլուոկի քաղաք, որտեղ բացել է հացահատկի և մսի մեծածախ առևտրի կետ։ ԱՄՆ-ում քաղաքացիական պատերազմի տարիներին, օգտվելով խոզի մսի գնի փոփոխությունից, արևմուտքում չնչին գնով գնելով միսը և Նյու Յորքում շատ ավելի թանկ վաճառելով, նա վաստակել է գրեթե 2 միլիոն դոլլար։ 1867 թվականին միացել է իր եղբոր հացահատիկային բիզնեսին՝ այդպիսով հիմք դնելով «Armour & Company» ընկերությանը, 1875 թվականից գլխավորել է ամբողջ ընտանեկան բիզնեսը, այդ ընթացքում արդեն տեղափոխվել էր Չիկագո։ 1883 թվականին Առմորը, հետևելով իր գլխավոր մրցակից Գուստավուս Սվիֆտի օրինակին, ստեղծել է սառնավագոնի իր սեփական տեսակը, որպեսզի արտահանի միսը դեպի ԱՄՆ-ի արևելք և Եվրոպայի երկրներ։ Ինչպես նաև հայտնի է նրանով, որ սկսել է կիրառել այն  ժամանակների համար նորարարական մեթոդներ, որոնց շնորհիվ կրճատվել է խոզերի սպանդից հետո առաջացած մնացորդների քանակը։ Նրա կարողությունը 1893 թվականին հաշվվել էր 110 միլիոն դոլլար, բայց դրա  նշանակալի մասը Առմորը իր կյանքի վերջին տարիներին ծախսել է բարեգործական նպատակներով։
Արտաքին հղումներ
Կատեգորիա:Ամերիկացի գործարարներ Կատեգորիա:Ամերիկացի գյուտարարներ Կատեգորիա:Ամերիկացի ձեռնարկատերեր
Պիետրո Լորենցետի
Պիետրո Լորենցետի (Pietro Lorenzetti) կամ Պիետրո Լաուրետի (Pietro Laurati, ) ), վաղ Վերածննդի դարաշրջանի իտալացի նկարիչ, կերպարվեստի սիենական դպրոցի ներկայացուցիչ, ով իր ստեղծագործական գործունեությունն սկսել է 1305 թվականից ։
Կենսագրություն
Պիետրո Լորենցետին գործել է մոտավորապես 1305-ից 1345 թվականներին։ Նրա գեղանկարչական աշխատանքներում զգացվում է Ջոտտոյի (Giotto di Bondone) և Ջովանի Պիզանոյի (Giovanni Pisano) ազդեցությունը։ Ասսիզիում աշխատած տարիներին համագործակցել է Սիմոնե Մարտինիի հետ։ Եղբոր՝ նույնպես նկարիչ Ամբրոջո Լորենցետիի հետ զգալի ավանդ է ներդրել բյուզանդական արվեստի ազդեցությունը հաղթահարելու, սիենական գեղանկարչության մեջ բնապաշտական (նատուրալիստական) և նոր՝ վերածննդյան արվեստի տարրեր ներմուծելու գործում։
Նկարիչ եղբայրները մահացել են 1348 թվականին. ամենայն հավանականությամբ՝ զոհ են գնացել ժանտախտի համաճարակին ։
Աղբյուրներ
Ջորջո Վազարին Պիետրո Լորենցետիի կենսագրությունն ընդգրկել է լավագույն նկարիչների, քանդակագործների, ճարտարապետների մասին պատմող իր գրքի մեջ։
Կատեգորիա:Իտալացի նկարիչներ
Ուսկանդա
Ուսկանդա (Уськанда), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Ուր գետի աջ ափին՝ 40 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Զախարո-Օբլիվսկի (Տացինսկի շրջան)
Զախարո-Օբլիվսկի (Захаро-Обливский), գյուղ Ռուսաստանի Ռոստովի մարզի Տացինսկի շրջանում։ Մտնում է Սկոսիրսկի գյուղական համայնքի կազմի մեջ։ Բնակչությունը կազմում է 305 մարդ։
Կատեգորիա:Ռոստովի մարզի Տացինսկի շրջանի բնակավայրեր Կատեգորիա:Ռուսաստանի խուտորներ
Բրանչ շրջան (Միչիգան)
Կատեգորիա:Միչիգան նահանգի շրջաններ
Սենտ Աֆրիք
Սենտ Աֆրիք (Saint-Affrique), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 8112 մարդ, բնակչության խտությունը` 73.11 մարդ/կմ²։ Բնակավայրը զբաղեցնում է 110.96 կմ² տարածք։
Աշխարհագրություն
Գտնվում է Փարիզ քաղաքից 550 կմ հարավ, Թուլուզ քաղաքից` 125 կմ արևելք, Ռոդեզ քաղաքից` 55 կմ հարավ-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 4901 աշխատունակ (15-64 տարեկան) բնակիչ, որոնցից ակտիվ էին 3395-ը, իսկ ոչ ակտիվները` 1506։ Ակտիվության ցուցանիշը կազմում է 69,3 %։ 3395 աշխատունակ մարդկանցից աշխատել է 3084 անձ (1622 տղամարդ և 1462 կին)։ Գործազուրկ են եղել 311 անձ (147 տղամարդ և 164 կին)։ 1506 անաշխատունակներից 588-ը եղել են աշակերտներ կամ ուսանողներ, 500-ը` թոշակառուներ, իսկ 418-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կորշունի (գյուղ, Ուգրանսկի շրջան)
Կորշունի (Коршуны), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Աստերոիդների ցանկ (297901-298000)
Աստերոիդների ցանկ (297801-297900) * Աստերոիդների ցանկ * Աստերոիդների ցանկ (298001-298100)
Խավի Ալոնսո
Խավի Ալոնսո Օլանո (Xabier Alonso Olano, ավելի հայտնի Խավի Ալոնսո (Xabi Alonso, ), իսպանական պրոֆեսիոնալ ֆուտբոլիստ, «Բավարիա Մյունխեն» ֆուտբոլային ակումբի և ազգային հավաքականի կիսապաշտպան։ Երեք Աշխարհի առաջնության մասնակից (2006, 2010 և 2014), ինչպես նաև երեք Եվրոպայի առաջնության (2004, 2008, 2012)։
Խմբային մակարդակում Ալոնսոն Չեմպիոնների Լիգայի (2004/05, 2013/14), ՈՒԵՖԱ Սուպերգավաթի (2005, 2014), Անգլիայի գավաթի (2005/06), Անգլիայի Սուպերգավաթի (2006), Իսպանիայի գավաթի (2010/11, 2013/14), Իսպանիայի առաջնության (2011/12) և Իսպանիայի Սուպերգավաթի (2012)։ Ազգային հավաքականի կազմում Խավին Եվրոյի կրկնակի (2008, 2012) և Աշխարհի առաջնության (2010) հաղթող է։
Ալոնսոն սկսել է իր կարիերան Գիպուսկոա շրջանում, «Ռեալ Սոսեդադ»-ում, դեբյուտը կատարել է այդ թիմում 1999 թվականին։ 2000/01 մրցաշրջանում Խավին վարձավճարով տեղափոխվեց երկրորդ դիվիզոն «Էյբար» ֆուտբոլային ակումբը կես տարով։ Վերադառնալով՝ Ալոնսոն դարձավ հիմնական խաղացող։ 2001/2002 մրցաշրջանում բասկը խփեց իր առաջին գոլը։ Հաջորդ մրցաշրջանում Ալոնսոն խաղում էր առանցքային դեր՝ նվաճելով արծաթյա մեդալ առաջնությունում, դրա շնորհիվ էլ թիմը կարող էր որակավորվել Չեմպիոնների Լիգա։ 2003/04 մրցաշրջանը դարձավ Խավիի համար վերջինը «Ռեալ Սոսեդադի» կազմում։ 2004 թվականի ամռանը Խավին տեղափոխվեց «Լիվերպուլ» 10,5 մլն £ դիմաց։ Առաջին իր մրցաշրջանում «կարմիրների» կազմում իսպանացին հաղթեց Չեմպիոնների լիգան։ 2005/06 մրցաշրջանում Խավին նվաճեց ևս երկու մրցանակ՝ Եվրոպայի Սուպերգավաթ և Անգլիայի գավաթ։ Վերջին երեք մրցաշրջանում «Էնֆիլդում» իսպանացին հաղթեց Անգլիայի սուպերգավաթը, ինչպես նաև հասավ մինչև եզրափակիչ Չեմպիոնների լիգայում, ինչպես նաև նվաճեց արծաթյա մեդալ Անգլիայի առաջնությունում։ 2009 թվականի ամառային տրանսֆերային պատուհանի ժամանակ Ալոնսոն 30 մլն. € դիմաց տեղափոխվեց Մադրիդի «Ռեալ», որտեղ դարձավ Չեմպիոնների լիգայի , Իսպանիայի առաջնության և սուպերգավաթի գավաթակիր, ինչպես նաև Իսպանիայի գավաթի կրկնակի հաղթող։ 2014 թվականին, հինգ տարի անցկացնելով «Ռեալում», Խավին տեղափոխվեց մյունխենի «Բավարիա», կնքելով երկու տարվա պայմանագիր ։
Ալոնսոն իր նորամուտը Իսպանիայի ազգային հավաքականում նշեց 2003 թվականի ապրիլի 30-ին, 22 տարեկանում, Էկվադորի ազգային հավաքականի հետ ընկերական խաղով, որում իսպանացիները հաղթեցին 4:0 հաշվով։ Ազգային հավաքականում հանդես գալու ընթացքում, Ալոնսոն հաղթեց Եվրո-2008-ում, Եվրո-2012-ում և ԱԱ-2010-ում, ինչպես նաև ներկայացրեց իր երկիրը Եվրո-2004-ում և ԱԱ-2006-ում։ 2012 թվականի հունիսի 23-ին Ալոնսոն անցկացրեց իր 100-րդ հանդիպումը Իսպանիայի ազգային հավաքականի կազմում Եվրո 2012-ի քառորդ եզրափակչում Ֆրանսիայի դեմ՝ նա տոնեց այդ իրադարձությունը, խփելով 2 գնդակ, և դուրս բերեց Իսպանիային կիսաեզրափակիչ։
Ալոնսոն առանձնանում է երկար տարածություններից գոլ խփելու ունակությամբ։ Անգլիայի գավաթի հանդիպման ժամանակ «Լուտոն Թաունի» դեմ խաղում 2006 թվականի հունվարին նա խփեց երկու գոլ հեռավոր տարածությունից, որոնցից մեկի հեռավորությունը 60 մետր է։ 2006 թվականի սեպտեմբերին Ալոնսոն խփեց ևս մեկ գոլ իր կիսադաշտից Անգլիայի Պրեմիեր Լիգայի «Նյուքասլ Յունայթեդի» դեմ խաղում։
Վաղ տարիներ
Խավի Ալոնսոն սերում է հանրահայտ ֆուտբոլային ընտանիքից։ Նրա հայրը՝ Միգել Անխել Ալոնսոն, խաղացել է «Ռեալ Սոսիեդադ»-ում, որի կազմում նա դարձել է Իսպանիայի կրկնակի չեմպիոն, և «Բարսելոնայում»։ Խավիի եղբայրը՝ Միկել Ալոնսոն, խաղում է «Չարլթոն Ատլետիկ»-ում կիսապաշտպանի դիրքում։ Նրա մյուս եղբայրը՝ Յոնը, ֆուտբոլային մրցավար է։
Ալոնսոն ծնվել է Թոլոսում՝ Բասկերի երկրի փոքրիկ քաղաքում, մինչև վեց տարեկան ապրել է Բարսելոնայում, ապա նրա ընտանիքը տեղափոխվել է Սան Սեբաստիան։ Հենց այնտեղ է առաջացել նրա կիրքը դեպի ֆուտբոլը, նա անցկացրել է իր մանկությունը՝ խաղալով ֆուտբոլ Պլայա դե լա Կոնչայում (Շել Բիչ) ։ Սան Սեբաստիանի լողափներում է Ալոնսոն ծանոթացել Կալե Մատիա բնակիչ Միկել Արտետայի հետ, նրանք հաճախ էին միմյանց հետ մրցում՝ հանգստյան օրերին ֆուտբոլ խաղալով ։ Վաղ տարիքում Ալոնսոն որոշել էր դառնել հենակետային կիսապաշտպան, այդ դիրքը նրան օգնեց դաշտում լավ զգալ ու տիրապետել գնդակին։
Երբ նա 15 տարեկան էր, նա դպրոցի փորձի փոխանակման ծրագրով մեկնեց իռլանդական Միթ կոմսությունում գտնվող Քելս քաղաք, որպեսզի անգլերեն սովորեր ։
Ալոնսոն և Արտետան հավակնոտ էին և երազում էին միասին խաղալ «Ռեալ Սոսիեդադ»-ի կազմում, սակայն նրանց ուղիները բաժանվեցին այն բանից հետո, երբ Արտետան տեղափոխվեց «Բարսելոնա», իսկ Ալոնսոն պայմանագիր կնքեց «Ռեալ Սոսիեդադ»-ի հետ ։
Ալոնսոն առաջ էր գնում՝ խաղալով «Ռեալ Սոսիեդադ»-ի երիտասարդական թիմում, և 18 տարեկանում 1999/2000 մրցաշրջանում նա առաջին անգամ ելույթ ունեցավ սան-սեբաստիանյան ակումբի առաջին թիմում։ Նրա առաջին խաղը կայացավ 1999 թվականի դեկտեմբերի 1-ին Իսպանիայի գավաթի խաղարկություն «Լոգրոնյեսի» դեմ խաղում ։
Տելյան
Տելյան, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Քղի գյուղաքաղաքից 25 կմ հարավ-արևմուտք։
Ջոն Հիքս
Ջոն Ռիչարդ Հիքս (Sir John Richard Hicks, ), Անգլիա), անգլիացի ականավոր տնտեսագետ, Նոբելյան մրցանակի դափնեկիր՝ հավասարակշռության ընդհանուր տեսության մեջ նորարարական ներդրման համար (1972)։ Ավելի քան 20 աշխատությունների հեղինակ է, որոնցից գլխավորը «Արժեք և կապիտալ» աշխատությունն է համարվում։
Խավի Ալոնսո
«Ռեալ Սոսիեդադ»
Ջոն Թոշակը զգաց Ալոնսոյի իրական հնարավորությունների սահմանը և բավականին երկար ժամանակ ծախսեց՝ մշակելով նրա խաղի բարելավման մեթոդներ, որոնք ուղղված էին առավելապես Ալոնսոյի տեխնիկական հնարավորությունների կատարելագործմանը ։ 2000/01 մրցաշրջանի առաջին կեսին Ալոնսոն վարձավճարով խաղաց «Էյբարի» կազմում, ինչից հետո վերադարձավ հայրենի թիմ։ 2001/02 մրցաշրջանում թիմն ամրապնդեց իր դիրքերը մրցաշարային աղյուսակի միջին հորիզոնականներում՝ զբաղեցնելով 13-րդ հորիզոնականը։ Ալոնսոն մրցաշրջանի ընթացքում 30 խաղ անցկացրեց, ինչպես նաև իր առաջին գոլի հեղինակը դարձավ Լա լիգայում՝ ողջ մրցաշրջանի ընթացքում աչքի ընկնելով 3 անգամ։ 2002 թվականի ամռանը կրկին փոխվեց «Ռեալ Սոսիեդադի» մարզիչը, բայց Ռեյնալդ Դենուեքսի գալով էլ՝ Ալոնսոն չկորցրեց իր տեղը թիմի հիմնական կազմում ։ Ակումբի համար անսպասելիորեն հաջող 2002/03 մրցաշրջանում, երբ այն երկրորդ տեղը զբաղեցրեց Իսպանիայի առաջնությունում, իրենից առաջ թողնելով միայն մադրիդյան «Ռեալին», Խավի Ալոնսոն «Ռեալ Սոսիեդադ»-ի առանցքային ֆուտբոլիստներից մեկն էր, նա մասնակցել էր 33 խաղի և դարձել 3 գոլի հեղինակ՝ դառնալով իսպանական ֆուտբոլի «ծագող աստղ» ։
Ջոն Հիքս
Կենսագրություն
Սովորել է Օքսֆորդի համալսարանում, ստացել է արվեստների մագիստրոսի աստիճան։ Դասավանդել է Օքսֆորդի համալսարանում, Լոնդոնի տնտեսագիտական և քաղաքական գիտությունների դպրոցում, Մանչեսթերի համալսարանում։ Կինը՝ Ուրսուլա Վեբը, մի շարք հայտնի աշխատությունների հեղինակ է։ Ամուսնու հետ «Հասարակական ֆինանսներն ազգային եկամտի մեջ» գրքի (Public Finance in National Income, 1939) համահեղինակն է։
Խավի Ալոնսո
«Ռեալ Սոսիեդադ»
2004 թվականի ամռանը «Ռեալ Սոսիեդադ» տեղափոխվեց Ալոնսոյի մանկության ընկեր Միկել Արտետան ։ Արտետան երջանիկ էր Ալոնսոյի հետ միևնույն թիմի կենտրոնում խաղալու համար, սակայն նրա երջանկությունը կարճ տևեց։ Ալոնսոն «Լիվերպուլից» առաջարկ ստացավ և 2004 թվականի օգոստոսի 20-ին տեղափոխվեց մերսիսայիդյան ակումբ ։
Ջոն Հիքս
Արտաքին հղումներ
Կատեգորիա:Անգլիացի տնտեսագետներ Կատեգորիա:Անգլիացի նոբելյան մրցանակակիրներ Կատեգորիա:Օքսֆորդի համալսարանի շրջանավարտներ Կատեգորիա:Տնտեսագիտության բնագավառում Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Բրիտանացի տնտեսագետներ
Խավի Ալոնսո
«Լիվերպուլ»
Ալոնսոն Լիվերպուլ ժամանեց Լուիս Գարսիայի հետ միասին՝ հենց դրանով էլ սկիզբ դնելով «Էնֆիլդի» նոր ժամանակաշրջանին։ «Լիվերպուլի» նոր մարզիչ Ռաֆայել Բենիտեսը ձգտում էր վերակազմավորել թիմը և ամբողջովին վերամշակել թիմի խաղը՝ ընտրելով թիմի համար մարզչության իր սեփական ոճը և թիմի ռազմավարությունը ։ Ալոնսոն իր առաջին խաղը Պրեմիեր լիգայում անցկացրեց օգոստոսի 29-ին «Ռոբոկ» մարզադաշտում «Բոլթոն Ուոնդերերսի» դեմ խաղում, որտեղ «Լիվերպուլը» պարտվեց 0:1 հաշվով ։ Իր առաջին գոլը Անգլիայում Խավին հեղինակել է տուգանային հարվածից «Ֆուլհեմի» դարպասը հոկտեմբերի 16-ին, այդ խաղի ընդմիջմանը «Լիվերպուլը» պարտվում էր 0:2 հաշվով, սակայն Ալոնսոյի՝ դաշտ դուրս գալուց հետո խաղի ընթացքը փոխվեց, մերսիսայիդյան ակումբն էլ հաղթեց 4:2 հաշվով։
2005 թվականի հունվարի 1-ին «Չելսիի» ֆուտբոլիստ Ֆրենկ Լեմպարդի և Ալոնսոյի բախումից հետո վերջինս վնասվածք ստացավ և երեք ամիս չկարողացավ խաղադաշտ դուրս գալ։ Վերադառնալով Չեմպիոնների լիգայի փլեյ-օֆֆի որոշիչ խաղերի ժամանակ՝ Ալոնսոն օգնեց թիմին, երբ ոտքի վնասվածքի պատճառով չէր կարող խաղալ «Լիվերպուլի» ավագ Սթիվեն Ջերարդը ։ «Միլանի» դեմ եզրափակիչ խաղում Ալոնսոն հավասարեցրեց հաշիվը, իսկ հետո «Լիվերպուլը» հաղթեց 11-մետրանոց հարվածաշարում ։ Երջանկացած հաղթանակից՝ Ալոնսոն ասել էր․ «Սա իմ մասնագիտական կարիերայի լավագույն պահն էր» ։
2006 թվականի հունվարի 7-ին Անգլիայի գավաթի խաղարկության ժամանակ «Լութոն Թաուն» ակումբի դեմ խաղում Խավի Ալոնսոն դարձավ «Լիվերպուլի» պատմության ամենահեռավոր գոլը՝ խփելով գնդակը իր կիսադաշտից (գնդակն անցավ գրեթե 60 մետր հեռավորություն)։ Չնայած «Լութոնի» դարպասներն այդ պահին դատարկ էին (դարպասապահը գնաց «Կարմիրների» տուգանային հրապարակ անկյունայինի անցկացման ժամանակ), Ալոնսոյի այդ ձեռքբերումը դարձավ երկրպագուների և մամուլի երկարատև քննարկման առարկա։ Նաև հայտնում էին, որ «Լիվերպուլի» մի երկրպագու 200 ֆունտ ստերլինգ էր խաղադրույք արել, որ Խավին մինչև մրցաշրջանի ավարտը կկարողանա իր կիսադաշտից գոլի հեղինակ դառնալ, և շահել էր 25 000 ֆունտ ։
2006 թվականի սեպտեմբերի 20-ին Ալոնսոն կրկին նշանավորվեց իր հեռահար գոլով՝ այս անգամ խփելով «Նյուքասլի» դարպասը։ Արդյունքում Ալոնսոն ճանաչվեց հեռահար գոլերի վարպետ և խոստովանեց, որ մարզումների ժամանակ նման հարվածներ է կատարում ։
2007 թվականի սեպտեմբերի 1-ին նա կարիերայում առաջին անգամ կարողացավ Պրեմիեր լիգայում դուբլի հեղինակ դառնալ։ Դա տեղի ունեցավ «Էնֆիլդում» «Դերբի Քաունթիի» դեմ խաղում, որտեղ «կարմիրները» հաղթեցին 6:0 հաշվով ։ Ալոնսոն բացեց այդ խաղի հաշիվը՝ գրավելով հյուրերի դարպասը 25-րդ րոպեին և կատարելով հարված 50 մետրից։ Երկրորդ խաղակեսում բասկը աչքի ընկավ ևս մեկ անգամ՝ խփելով տուգանային հրապարակի սահմաններից դուրս։ Այդ գոլը դարձավ չորրորդը «Լիվերպուլի» համար։
«Ռեալ Մադրիդ»
2009 թվականի ամռանը մադրիդյան «Ռեալը» սկսեց ակտիվորեն գործունեություն ծավալել տրանսֆերային շուկայում։ Ակումբի տրանսֆերներից մեկը Ալոնսոյինն էր։ Չնայած նրան, որ «Լիվերպուլի» մարզիչ Ռաֆայել Բենիտեսը մեկ անգամ չէ, որ հայտնել էր այն մասին, որ ակումբը չի պատրաստվում վաճառել Խավիին , «Ռեալի» ներկայացուցիչները ճնշում էին «կարմիրներին»՝ անընդհատ մամուլի միջոցով հայտարարելով այն մասին, որ խաղացողն իրենց շատ է հարկավոր։ Բացի այդ՝ «Ռեալը» հրաժարվում էր համաձայնել վճարել այն նվազագույն գումարը (գրեթե 35 միլիոն ֆունտ), որը պահանջում էր «Լիվերպուլը» Ալոնսոյի տրանսֆերի համար։ «Ռեալն» այն անվանել էր «չափազանց շատ խաղացողի համար, որը փոխարինող չուներ» և սպառնացել էր ընդհանրապես հրաժարվել այդ գործարքից ։ Մինչ այդ ակումբը համապատասխանաբար 93,5 և 63,5 միլիոն եվրո էր ծախսել Կրիշտիանու Ռոնալդուի և Կակայի տրանսֆերները գնելու համար։
Էդուարդ Մյորիկե
Էդուարդ Մյորիկե (Eduard Friedrich Mörike, ), գերմանացի ռոմանտիկ քնարերգու-բանաստեղծ, արձակագիր, թարգմանիչ։
Կենսագրություն
Էդուարդ Մյորիկեն ծնվել է Լյուդվիգսբուրգում, բժշկի ընտանիքում։ Սովորել է տեղի լատինական դպրոցում, ապա՝ Շտուտգարտի գիմնազիայում։ 1818 թվականին ընդունվել է Բադ-Ուրախի հոգևոր սեմինարիա, 1822-1826 թվականներին աստվածաբանություն է ուսանել Թյուբինգենի համալսարանում։ Ուսանողական տարիներին և հետագայում տարբեր վայրերում եղել է սարկավագ, քահանա, հոգևոր առաջնորդի տեղապահ՝ ծառայելով եկեղեցուն, միաժամանակ ապրել է աշխարհիկ կյանքով։ Բացի եկեղեցական սաղմոսները, գրել է քնարական ստեղծագործություններ։ Հրատարակվել են Մյորիկեի բանաստեղծությունների գրքեր, բազմաթիվ արձակ ստեղծագործություններ։ 1851 թվականին Մյորիկեն ամուսնացել է և թողել եկեղեցին, զբաղվել մանկավարժությամբ, դասավանդել է Շտուտգարտի Սուրբ Կատարինայի օրիորդաց գիմնազիայում, ապա՝ համալսարանում, որտեղ նրան շնորհվել է պատվավոր դոկտորի կոչում ։ 1855 թվականին Մյորիկեն դարձել է Շտուտգարտի արքունի խորհրդական։ 1866 թվականին թողել է մանկավարժական և հասարակական գործունեությունը ։
Խավի Ալոնսո
«Ռեալ Մադրիդ»
Ամառվա առաջին երկու ամիսներից հետո, որոնց ընթացքում ձգձգվում էին ակումբների միջև քննարկումները Ալոնսոյի տրանսֆերի վերաբերյալ, հուլիսի 30-ին ֆուտբոլիստը պաշտոնապես խնդրեց տրանսֆերը ։ Օգոստոսի 4-ին ակումբները համաձայնության եկան, իսկ ևս երկու օր անց ֆուտբոլիստը վաճառվեց «Ռեալին»․ վաճառքի մոտավոր գինը կազմեց 30 միլիոն ֆունտ։ Ենթադրվում էր, որ Ալոնսոյի հեռանալու գլխավոր պատճառը եղել է նրա լարված հարաբերությունները թիմի մարզիչ Ռաֆայել Բենիտեսի հետ։ Սակայն տրանսֆերից հետո տված իր առաջին հարցազրույցի ժամանակ կիսապաշտպանը նշել էր, որ նրանք վիճաբանություն չեն ունեցել, և հայտարարել է, որ կցանկանար լինել «մադրիդյան նախագծի» մի մասը ։
Էդուարդ Մյորիկե
Կենսագրություն
Մյորիկեի բանաստեղծությունների հիման վրա երաժշտություններ են գրել Ռոբերտ Շումանը, Յոհաննես Բրամսը, Հուգո Վոլֆը, Հանս Պֆիցները, Մաքս Ռեգերը, Ռոբերտ Ֆրանցը, Հյուգո Դիստլերը և այլք։
Արտաքին հղումներ
Կատեգորիա:Գերմանացի բանաստեղծներ Կատեգորիա:Թյուբինհեմի համալսարանի շրջանավարտներ Կատեգորիա:Գերմանացի արձակագիրներ Կատեգորիա:Գերմանացի թարգմանիչներ Կատեգորիա:Գերմանալեզու բանաստեղծներ Կատեգորիա:Գերմանացի մանկավարժներ
Խավի Ալոնսո
«Ռեալ Մադրիդ»
Այդ մրցաշրջանում Ալոնսոն «Ռեալի» կիսապաշտպանության կենտրոնի առանցքային խաղացող դարձավ։ Ֆուտբոլիստը լավ էր խաղում ոչ միայն առաջնությունում, այլև Չեմպիոնների լիգայում։ 2010/11 մրցաշրջանում Խավի Ալոնսոն 52 խաղ անցկացրեց և դարձավ մեկ գոլի հեղինակ ։
Ալինա Պենկովսկայա
Ալինա Բարբարա Պենկովսկայա (Alina Barbara Pienkowska, ), լեհ բուժքույր, այլախոհ, արհմիութենական և քաղաքական գործիչ։ 1980 թվականի օգոստոսին Գդանսկում գործադուլի մասնակից, «Համերաշխություն» շարժման ակտիվիստ, առողջապահության արհմիության վարչության պետ։ 1991-1993 թվականներին լիբերալ կուսակցությունից սենատոր։
Խավի Ալոնսո
«Ռեալ Մադրիդ»
Ռեալի համար չեմպիոնական մրցաշրջանը Խավին սկսեց լավ մարզավիճակում։ Նա կայուն խաղ էր ցույց տալիս թե՛ պաշտպանությունում, թե՛ հարձակման գծում՝ դառնալով բոլոր գրոհների հիմնական ստեղծողը։
Ալինա Պենկովսկայա
Բոգդան Բորուսևիչի կինը։
Խավի Ալոնսո
«Ռեալ Մադրիդ»
2012-13 մրցաշրջանը իսպանացու համար ոչ այնքան հաջող ստացվեց։ Վնասվածքների պատճառով նա խաղից դուրս էր մնում բավականին երկար ժամկետներով։ Դրությունն առավել խորացավ նաև թիմի մարզիչ Ժոզե Մոուրինյոյի հետ ունեցած վիճաբանության պատճառով։ 2013 թվականի մարտի կեսերին հայտարարություն հայտնվեց այն մասին, որ Ալոնսոն չի պատրաստվում երկարաձգել «Ռեալի» հետ պայմանագիրը, որն ավարտվելու էր 2013-14 մրցաշրջանի վերջում։ Սակայն 2014 թվականի սկզբին Խավին երկարաձգեց պայմանագիրը մինչև 2016 թվականի հունիս  ։
Ալինա Պենկովսկայա
Կենսագրություն
Ծնվել է Լենինի անվան Գդանսկի նավատորմի աշխատակցի ընտանիքում, 1970/1971 թվականների բողոքի ցույցերի մասնակից է։ Նավատորմում աշխատում էր որպես բուժքույր։ Ակտիվորեն մասնակցում էր Ափի ազատ արհմիությունների գործունեության ստեղծմանը։ Նա ձեռնարկություններում ստացված վնասվածքների մասին հոդվածներ է գրել ապօրինի արհմիությունների Robotnik Wybrzeża տեղեկագրում։
Խավի Ալոնսո
«Բավարիա»
2015 թվականի դեկտեմբերի 18-ին Ալոնսոն նոր պայմանագիր կնքեց «Բավարիայի» հետ՝ նախատեսված մինչև 2017 թվականը։ 2017 թվականի մարտի 9-ին Ալոնսոն Տվիտերով հայտարարեց, որ վերջացնելու է պրոֆեսիոնալ ֆուտբոլիստի կարիերան 2016-2017 մրցաշրջանից հետո։
Տելյան
Ծանոթագրություններ
Կատեգորիա:Արևմտյան Հայաստանի գյուղեր
Խավի Ալոնսո
«Բավարիա»
2017 թվականի մայիսի 20-ին «Ֆրայբուրգի» դեմ տնային խաղը դարձավ վերջինը Ալոնսոյի համար։ Խաղն ավարտվեց «Բավարիայի» հաղթանակով՝ 4-1 հաշվով։ Ալոնսոն դարձավ գոլային փոխանցման հեղինակ և փոխարինվեց 82-րդ րոպեին։
Ալինա Պենկովսկայա
«Գործադուլի փրկություն»
1980 թվականի օգոստոսի 16-ին գործադուլային կոմիտեի (կազմավորման օրը) նախագահ դարձած Լեխ Վալենսան հայտարարել է գործադուլի դադարեցման մասին։ Արմատական ակտիվիստները՝ Անջեյ Գվազդան, Իոաննա Գվիազդան, Աննա Վալենտինովիչը, Հենրիկա Կշիվոնոսը, Ալինա Պենկովսկայան, Բոգդան Լիսը, Մարիլյա Պլոնսկան հանդես էին գալիս բողոքների շարունակման օգտին ։ Պենկովսկայան դիմել է բանվորներին՝ կոչ անելով մնալ նավատորմում և շարունակել օկուպացիոն գործադուլը, մինչև իշխանությունները կկատարեն գործադուլ անողների բոլոր պահանջները։ Ալինա Պենկովսկայայի գործողությունները հետագայում կոչվել են գործադուլի փրկություն ։
Խավի Ալոնսո
Միջազգային կարիերա
Եվրո 2004-ի ընթացքում Ալոնսոն փոխարինվեց Ռուսաստանի դեմ խաղի 1։0 հաշվի ժամանակ, խաղաց 90 րոպե Պորտուգալիայի դեմ խաղում, որտեղ իր թիմը զիջեց 0:1 հաշվով։ Արդյունքում իսպանացիները չանցան խմբային փուլը ։
Ալինա Պենկովսկայա
«Գործադուլի փրկություն»
Սա հանգեցրել է Վալենսայի հետ լուրջ բախման։ Պենկովսկայան Վալենսային մեղադրել է դավաճանության մեջ, այնուամենայնիվ նրա վրա ազդել է Կուրոնը։ Կուրոնն ու Վալենսան կարծում էին, որ բանվորների և իշխանությունների բախման շարունակումը սպառնում է 1970 թվականի դեկտեմբերյան իրադարձությունների կրկնությանը և նույնիսկ սովետական միջամտությանը ։
Խավի Ալոնսո
Միջազգային կարիերա
Գերմանիայում անցկացված Աշխարհի առաջնության ժամանակ Խավի Ալոնսոն 2006 թվականի հունիսի 14-ին իր առաջին գոլը հեղինակեց Ուկրաինայի դեմ խաղում (խաղի արդյունքը՝ 4:0)․ այն Իսպանիայի առաջին գոլը դարձավ մրցաշարի ընթացքում և Ալոնսոյի առաջին հավաքականի կազմում ։ Չնայած խմբային փուլի հաջող հանդիպումներին՝ թիմը պարտվեց եզրափակչի ապագա մասնակիցներին՝ ֆրանսիացիներին, 1/8 եզրափակչում ։
Ալինա Պենկովսկայա
«Համերաշխության» բժիշկ
Ալինա Պենկովսկայան «Համերաշխության» ակտիվիստ էր, գլխավորում էր Գդանսկի արհմիությունների առողջության բաժինը և «Համերաշխություն» կազմակերպության կողմից կազմակերպված բժշկական օգնության կետերի համակարգը։ Մասնակցել է առողջապահության հարցերի շուրջ իշխանությունների հետ բանակցություններին ։
Խավի Ալոնսո
Միջազգային կարիերա
Եվրո 2008-ի ժամանակ, որը իսպանացիների համար հաջող ընթացավ, Ալոնսոն խմբայի փուլի վերջին խաղի՝ Հունաստանի հավաքականի դեմ խաղի ավագն էր և դարձավ հանդիպման լավագույն խաղացող ։ Իսպանիան հաղթեց մրցաշարը, իսկ Ալոնսոն մասնակցեց հավաքականի 6 խաղերից 4-ին ;
Ալինա Պենկովսկայա
«Համերաշխության» բժիշկ
1984 թվականի դեկտեմբերին ամուսնացել է Բոգդան Բորուսևիչի հետ ։ Ամուսնությունից ունի երկու երեխա՝ որդի (Սեբաստիան) և դուստր (Քինգու) ։
Խավի Ալոնսո
Միջազգային կարիերա
2010 թվականի Աշխարհի առաջնության ժամանակ Խավի Ալոնսոն մասնակցեց Իսպանիայի հավաքականի բոլոր խաղերին՝ դաշտի կենտրոնում խաղալով Սերխիո Բուսկետսի և Չավիի հետ, և օգնեց նվաճել Աշխարհի առաջնության առաջին տիտղոսը ։ Նիդերլանդների դեմ եզրափակիչ խաղի 28-րդ րոպեին նա կրծքին հարված ստացավ կիսապաշտպան Նայջել դե Յոնգի կողմից։ Խախտումը վիճելի էր, թվում էր, թե այն միանգամից կարմիր քարտի է անհրաժեշտ, սակայան Հովարդ Ուեբը սահմանափակվեց դեղինով ։ Չնայած ցավին՝ նա մասնակցեց ողջ խաղին։
Ալինա Պենկովսկայա
Նավատորմի սենատոր
1990-ականների սկզբին հասարակական-քաղաքական համակարգի փոփոխությունից հետո Ալինա Պենկովսկայան ամուսնու հետ անդամագրվել է ժողովրդավարական միություն և Թադեուշ Մազովեցկու ազատության միություն ազատական կուսակցություններին։ 1991 թվականին ընտրվել է Լեհաստանի Սենատի պատգամավոր։ 1998-2002 թվականներին Գդանսկի քաղխորհրդի անդամ էր։ Ակտիվորեն մասնակցում էր տեղային քաղաքականությանը, հատուկ ուշադրություն էր դարձնում Գդանսկի նավատորմի բժշկական օգնությանը։
Խավի Ալոնսո
Միջազգային կարիերա
2012 թվականի հունիսի 23-ին Եվրոպայի առաջնության ժամանակ Խավի Ալոնսոն իր 100-րդ խաղն անցկացրեց Իսպանիայի հավաքականի կազմում, Ֆրանսիայի հավաքականի դեմ քառորդ եզրափակչում, որտեղ նա դարձավ դուբլի հեղինակ և հաղթանակ բերեց Իսպանիային։
Ալինա Պենկովսկայա
Նավատորմի սենատոր
Լեխ Վալենսան ասել է, որ Ալինա Պենկովսկայայի օրինակը ստիպել է նրան փոխել նախկին վերաբերմունքը քաղաքականության մեջ կանանց հնարավորությունների մասին ։
Խավի Ալոնսո
Միջազգային կարիերա
2014 թվականի Աշխարհի առաջնությունից առաջ Խավի Ալոնսոն որոշեց հայտարարել մրցաշարի ավարտից հետո հավաքականում իր կարիերան ավարտելու մասին ։ Հենց «մունդիալի» ժամանակ Ալոնսոն բացեց հաշիվը խմբային փուլի առաջին՝ Նիդերլանդների հավաքականի դեմ խաղում, սակայն խաղն ավարտվեց իսպանացիների 1:5 հաշվով պարտությամբ։
Ալինա Պենկովսկայա
Հիշատակ
Ալինա Պենկովսկայան մահացել է 50 տարեկան հասակում ։
Խավի Ալոնսո
Միջազգային կարիերա
Հավաքականի կազմում Խավի Ալոնսոն անցկացրել է 114 խաղ և դարձել 16 գնդակի հեղինակ՝ ազգային հավաքականի կազմում նվաճելով Եվրոպայի երկու առաջնություն (2008, 2012), մեկ աշխարհի առաջնություն (2010) և դառնալով Կոնֆեդերացիաների գավաթի բրոնզե մեդալակիր (2009)։
Ալինա Պենկովսկայա
Հիշատակ
2006 թվականի մաայիսի 3-ին Ալինա Պենկովսկայան հետմահու պարգևատրվել է Լեհաստանի Վերածննդի շքանշանով։ Նա Գդանսկի պատվավոր քաղաքացի է ։
Խավի Ալոնսո
Խաղաոճ
Խաղադաշտում Ալոնսոն առանձնանում է իր լավ տեխնիկայով, ինչպես նաև հարվածներով, որոնք թույլ են տալիս հեռահար գոլեր հեղինակել, իսկ հարվածի ուժգնությունը թույլ է տալիս նրա հանճարեղորեն կատարել տուգանային հարվածները։ 2006 թվականի հունվարին Անգլիայի գավաթի «Լութոն Թաունի» դեմ խաղում նա հեռահար երկու գոլի հեղինակ դարձավ, որոնցից մեկը նա կատարեց 60 մետր հեռավորությունից։ 2006 թվականի սեպտեմբերին Ալոնսոն ևս մեկ գոլ խփեց իր կիսադաշտից Անգլիայի Պրեմիեր լիգայի «Նյուքասլ Յունայթեդի» դեմ խաղում.
Ալինա Պենկովսկայա
Հիշատակ
2003 թվականին Ալինա Պենկովսկայայի մասին նկարահանվել է «Կյանքի պատմություն» վավերագրական ֆիլմը։ Ալինա Պենկովսկու կերպարն արտացոլված է «Երկաթե մարդը» (ռեժ. Անջեյ Վայդա) և «Գործադուլ» (ռեժ. Ֆոլկեր Շլյոնդորֆ) կինոնկարի հերոսներում։
Խավի Ալոնսո
Խաղաոճ
Խավին՝ որպես փլեյմեյքեր, հստակ փոխանցումների է տիրապետում և լավ է տեսնում խաղադաշտը, ինչը թույլ է տալիս որակյալ գոլային փոխանցումներ կատարել նույնիսկ հեռավոր տարածություններից։ 2009 թվականի հունիսին «Ռեալի» նախագահ Ֆլորենտինո Պերեսն ասել է․
Ալոնսոյի՝ «Լիվերպուլի» նախկին խաղընկեր Սթիվեն Ջերարդը պատասխանեց «ում կցանկանայիք վերադարձնել ձեր նախկին խաղընկերներից» հարցին՝ ասելով, որ նա կցանկանար վերադարձնել Ալոնսոյին, եթե դա հնարավոր լիներ։ Խաղադաշտը տեսնելը և գոլային լավ փոխանցումներ կատարելը Ալոնսոյին թույլ տվեցին դառնալ «Լիվերպուլի» կիսապաշտպանության հիմնական խաղացողներից մեկը, իսկ նրա հիշվող ու հստակ հեռահար գոլերը Ալոնսոյին դարձրին երկրպագուների սիրելին։ Իսպանիայի հավաքականի կազմում Խավին համարվում է 11-մետրանոցներ հիմնական անցկացնողը։ Իսկ տուգանային հարվածները իրացնում է բավականին հազվադեպ։
Ալինա Պենկովսկայա
Ծանոթագրություններ
https://ru.wikipedia.org/wiki/%D0%9F%D0%B5%D0%BD%D0%BA%D0%BE%D0%B2%D1%81%D0%BA%D0%B0%D1%8F,_%D0%90%D0%BB%D0%B8%D0%BD%D0%B0
Խավի Ալոնսո
Անձնական կյանք
«Լիվերպուլում» Ալոնսոյի խաղընկերները նրան լուռ և հանգիստ մարդ էին համարում ։ Նա ամուսնացած է Նագորա Արամբուլայի հետ, ունեն երեք երեխա։ 2008 թվականի մարտի 11-ին ծնվել է նրանց առաջնեկը՝ Յոնչու որդին ։
Ալինա Պենկովսկայա
Ծանոթագրություններ
Կատեգորիա:Բուժքույրեր Կատեգորիա:Լեհ բժիշկներ Կատեգորիա:Լեհաստանի քաղաքական գործիչներ Կատեգորիա:Լեհաստանի կին քաղաքական գործիչներ
Խավի Ալոնսո
Անձնական կյանք
Ալոնսոն բաց է թողել Չեմպիոնների լիգայի «Ինտերի» դեմ խաղը՝ մնալով Լիվերպուլում երեխայի ծնունդի պատճառով, նա մեկնաբանել է այդ քայլը՝ ասելով․
(2357) Ֆերեկլոս
Միջին հեռավորությունը Արեգակից կազմում է 5,208443 ա. մ., առավելագույնը մոտենում է 4,9756 ա. մ. հեռավորության վրա և հեռանում 5,4413 ա. մ., իսկ Երկրի ուղեծրին Ֆերեկլոս աստերոիդը նվազագույնը մոտենում է 3,9631 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 4341,7 երկրային օրվա ընթացքում, իր ուղեծրով շարժվելով միջինում 0,082917 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,67° անկյուն։
Խավի Ալոնսո
Անձնական կյանք
Ընտանիքի հետ մնալու և Չեմպիոնների լիգայի խաղը բաց թողնելու որոշումը վիճաբանություն առաջացրեց Ալոնսոյի և թիմի մարզիչ Ռաֆա Բենիտեսի միջև  ։ 2010 թվականի մարտի 30-ին զույգն ունեցավ երկրորդ երեխան՝ Անե Ալոնսո Արանբուրու անունով ։ Նրանց երրորդ երեխան և երկրորդ դուստրը՝ Էմմա Ալոնսո Արանբուրուն, ծնվել է 2013 թվականի դեկտեմբերի 2-ին ։
(2357) Ֆերեկլոս
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Խավի Ալոնսո
Անձնական կյանք
Ալոնսոն և Արտետան հարևաններ էին, երբ ապրում էին Սան Սեբաստիանում, ինչպես նաև իրար կողքի էին ապրում Լիվերպուլում ։ Ալոնսոն համոզել էր Արտետային տեղափոխվել «Էվերթոն»՝ պատմելով նրան, թե ինչքան երջանիկ է Լիվերպուլում ։ 2004 թվականին Ալոնսոն համոզել էր իր նախկին խաղընկեր Խուա Ուգարտեին միանալ «Ռեքսեմ» ֆուտբոլային ակումբին ։
Միջազգային վիճակագրություն
2013 թվականի մարտի 236-ի դրությամբ․
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ֆուտբոլի աշխարհի չեմպիոններ Կատեգորիա:Ֆուտբոլի Եվրոպայի չեմպիոններ Կատեգորիա:Ֆուտբոլի կիսապաշտպաններ Կատեգորիա:Ռեալ Սոսիեդադի ֆուտբոլիստներ Կատեգորիա:Բավարիա Մյունխենի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2012-ի ֆուտբոլիստներ
Ուգանդայի թանգարան
Ուգանդայի թանգարան (The Uganda Museum), բացվել է 1908 թվականին, Կամպալայում, Ուգանդայի պատմական բնակչության մշակույթը հավաքելու, ուսումնասիրելու, փաստաթղթավորելու և ցուցադրելու նպատակով ։
Թանգարանի մասին
Թանգարանում ցուցադրվում են ճարտարապետական, հնէաբանական և պատմաազգագրական բնույթի իրեր։
Թանգարանն այցելությունների համար բաց է ժամը 10-ից մինչև 18-ը ։
Պատմություն
Թանգարանը բացվել է 1908 թվականին, սիկհերի տաճարում, որը տեղակայված է Լուգարդա ամրոցում, Կամպալ ժայռի վրա։ 1941 թվականին թանգարանը տեղափոխել են Մակերերի գեղեցիկ արվեստների դպրոց։ 1954 թվականին ևս մեկ անգամ տեղափոխվել է Կիտանտ ժայռի վրա ։ 2011 թվականին քննարկվում էր թանգարանը քանդելու հարցը, քանի որ ցանկանում էին դրա փոխարեն կառուցել 60 հարկանի առևտրի կենտրոն, որի երկու հարկը կարող էին հատկացնել թանգարանի համար։ Այդ ծրագրերը ժողովրդի մոտ խոր անհանգստություն են առաջացրել, որը առաջին հերթին կապված է այն բանի հետ, որ նման աշխատանքների ժամանակ կարող են անվերադարձ ոչնչացվել պատմական ժառանգության խոցելի մասը ։
Կրասնոյարսկ
Կրասնոյարսկ (Красноярск), Ռուսաստանի խոշորագույն քաղաքներից մեկը, Կենտրոնական և Արևելյան Սիբիրի տնտեսական, արդյունաբերական, կրթական, մշակութային խոշորագույն կենտրոն ։ Գտնվում է Ենիսեյ գետի երկու ափերին։ Ռուսաստանի Դաշնությունում իր տարածքի մեծությամբ երկրորդը համարվող Կրասնոյարսկի երկրամասի վարչական կենտրոնն է, Արևելասիբիրյան տնտեսական շրջանի կենտրոնը։ Կրասնոյարսկը ոչ պաշտոնապես անվանվում է Սիբիրի մայրաքաղաք ։
Ստուգաբանություն
Գերհարդ Միլլերն իր Սիբիրի պատմության մեջ օգտագործում է «Նոր Կաչինսկի բանտ» և «Նոր Կաչինսկի կարմիր բանտ» անունները։
Ռուսերենում այդ օրերին «կարմիր» նշանակում էր նաև «գեղեցիկ». «Տեղը գեղեցիկ է, բարձր և կարմիր։ Հնարավոր է այդ վայրում ինքնիշխան բանտ կառուցել», - նամակում ցարին գրել է Անդրեյ Դուբենսկին։ «Կրասնոյարսկ» անվանումը տրվել է քաղաքի կարգավիճակ ստանալիս։
Մկնաբազեներ
Մկնաբազեներ (Circus), ճուռակների ընտանիքի գիշատիչ թռչունների սեռ։
Արտաքին կառուցվածք
Մարմնի երկարությունը 41-60 սմ է։ Թևերը, պոչը, ոտքերը երկար են, մատները՝ կարճ։ Պարանոցի և գլխի փետուրներն առաջացնում են դիմային սկավառակ, որը բնորոշ է բվերին։ Արուները սպիտակավուն են, էգերը և ձագերը՝ գորշ կամ շիկավուն։ Տարածված են ամենուր, բացի Արկտիկայից և Անտարկտիդայից։ Բաց տարածությունների թռչուններ են։
Կրասնոյարսկ
Պաշտոնական խորհրդանիշներ
Ներկայիս զինանշանն ընդունվել է 2004 թվականի նոյեմբերի 28-ին; այն ներառում էր 1851-ի մի փոքր փոփոխված զինանշանը և դաշնային սուբյեկտի մայրաքաղաքի հնգաթև թագը։
Մկնաբազեներ
Բնադրում
Բնադրում են գետնի վրա, դնում 3-6 ձու։ Թխսում է էգը (մոտ 1 ամիս)։ Սնվում են կրծողներով, մողեսներով, գորտերով, այլ թռչունների ձագերով ու ձվերով։ Հայտնի է մկնաբազեի 9 տեսակ, որից 4-ը՝ Հայաստանում։ Ճահճային մկնաբազեներ հանդիպում են ամենուր, ուր կան եղեգնապատ ճահճուտներ, մարգագետնայինները բնադրում են Արաքսի հովտում, տափաստանայինները տարածված են անտառազուրկ շրջաններում, իսկ դաշտայինները Հայաստանում ոչ միայն բազմանում, այլև ձմեռում են։ Բոլոր տեսակները, բացի ճահճայինից, որոնք ոչնչացնում են ջրային թռչուններին և ճահճակուղբերին, օգտակար են։
Կատեգորիա:Ճուռակներ Կատեգորիա:Թռչունների ցեղեր
Կրասնոյարսկ
Դրոշ
2004-ին ընդունվեց դրոշի մասին նոր կանոնակարգ, որը (ի թիվս այլ բաների) փոխեց դրոշի վրա պատկերված զինանշանի նկարագրությունը։
Քաղաքապետեր
1991-1996 թվականներին Վալերի Պոզդնյակովը գլխավորում էր Կրասնոյարսկը։ 1996-ից 2011 թվականներին քաղաքի ղեկավարը Պյոտր Պիմաշկովն էր, ով 2011 թ. Դեկտեմբերի 12-ին Ռուսաստանի Դաշնության Դաշնային ժողովի Պետական ​​դումա ընտրվելուց հետո իր կամքի համաձայն ներկայացրեց հրաժարականի դիմում։ 2012 թվականից մինչ 2017 թվականը քաղաքի ղեկավարն էր Էդխամ Աքբուլատովը, որը 2011 թվականի դեկտեմբերի 15-ից ժամանակավորապես զբաղեցնում էր քաղաքի ղեկավարի պարտականությունները։ Նրան հաջորդեց Երեմին Սերգեյ Վասիլևիչը, ով ընտրվեց քաղաքի ղեկավար 2017-ի հոկտեմբերի 24-ին։
Մեծ Կրասնոյարսկ
2007 թ.-ին մարզային և քաղաքային վարչակազմերը սկսեցին քննարկել իր ամբողջ ագլոմերացիայի` Կրասնոյարսկի, Դիվնոգորսկի, Սոսնովոբորսկի, Բերեզովկայի արբանյակային քաղաքների և մոտակա բնակավայրերի` քաղաքային տիպի Եմելյանովո քաղաքային կազմավորման մեջ միավորվելու հարցը։ Բնակավայրեր Դրոկինո, Էլիտա, Տվորոգովո, Լոգովոե, Կեդրովի, Օվսյանկա, Սոլոնեցի, Մոլոդեժնի, Մանսկի; կայաններ Մինինո, Կիկովո; գյուղեր Մուժիչկինո, Բուգաչեվո, Մինինո, Ուստ-Շատ։
2008-ին առաջարկվեց, որ միավորվելու և արագացված զարգացման շնորհիվ «Կրասնոյարսկի Մեծ թատրոնը» 2020 թվականին կարող է ունենալ մոտ 1,5 միլիոն բնակչություն։
Դաշնային կենտրոնը սատարում է այս նախաձեռնությունը և «Մեծ Կրասնոյարսկը» ներառել է տարածաշրջանում զարգացման նախարարության և տնտեսական զարգացման նախարարության կողմից մշակվող տասնչորս, այսպես կոչված, «Ռուսաստանում նախագծեր» ստեղծելու ծրագրում՝ աջակցելով Ռուսաստանի քաղաք-միլիոնատերերին։ Նաև, լինելով Ռուսաստանի կառավարության նախագահ, Վ.Պուտինը առաջարկեց ներկայացնել Արևելյան Սիբիրի զարգացման ծրագիր։
Կրասնոյարսկը տասներկուերորդ տեղն է զբաղեցնում երկրում բնակվելու համար առավել հարմարավետ քաղաքների վարկանիշում։ Ըստ «Ֆորբս» ամսագրի, Կրասնոյարսկը մտել է Ռուսաստանի ամենահեռանկարային քաղաքների լավագույն քսանյակը ՝ որպես քաղաք «հարմար ապրելու և բիզնեսով զբաղվելու համար»։ 2012 թ.-ին, Ռուսաստանի Դաշնության տարածաշրջանային զարգացման նախարարության, Ռուսաստանի ինժեներների միության, Շինարարության և բնակարանային և կոմունալ ծառայությունների դաշնային գործակալության, Սպառողների իրավունքների պաշտպանության և մարդու բարեկեցության վերահսկման դաշնային ծառայության, ըստ քաղաքային միջավայրի որակի գնահատման։ ... Կրասնոյարսկի Մ.Մ. Լոմոնոսովը զբաղեցրեց 9-րդ տեղը։
Ներկայումս Մոսկվայի Գիպրոգորը և Սանկտ Պետերբուրգի քաղաքաշինության ինստիտուտը մշակել են քաղաքի և դրա տրանսպորտային բաղադրիչի նոր գլխավոր հատակագիծը։
Առողջապահություն
1886 թվականի սեպտեմբերի 26-ին Կրասնոյարսկում ստեղծվեց Ենիսեյ նահանգի բժիշկների հասարակություն։ Հասարակությունը բացեց հիվանդանոցներ, դեղատուն, մանկաբարձ-պարամեդիկ դպրոց, անցկացրեց հետազոտություններ և կազմակերպեց բժշկական համագումարներ։
Ներկայումս Կրասնոյարսկի առողջապահության ոլորտում հետազոտական ​​աշխատանքներն իրականացնում է Ռուսաստանի բժշկական գիտությունների ակադեմիայի Սիբիրի մասնաճյուղի հյուսիսային մասնաճյուղի բժշկական խնդիրների հետազոտական ​​ինստիտուտը; այս ինստիտուտի կլինիկաներն ուղղակի օգնություն են տրամադրում հիվանդներին, ինչպես նաև զարգացրեց թաղային պոլիկլինիկաների և ցերեկային հիվանդանոցների ցանցը։
Կրասնոյարսկում է գտնվում նաև Սիբիրի Դաշնային շրջանի Ռոզդրավնաձորի «Փորձաքննությունների, հաշվապահական հաշվառման և վերլուծության տեղեկատվական և մեթոդաբանական կենտրոնը» Սիբիրի Դաշնային շրջանի Պետական ​​բյուջետային ինստիտուտը։
Հաղորդակցմում
Կրասնոյարսկի առաջին հեռագրական կայանը աշխատանքը սկսեց 1863 թվականի նոյեմբերի 18-ին։ Մինչ այդ երկու-երեք շաբաթ տևում էր փոստի առաքումը Ռուսաստանի եվրոպական մաս։ Քաղաքում առաջին հեռախոսը հայտնվել է 1893 թվականին առաջին գիլդիայի վաճառական Ն.Գ. Գադալովի տանը։ Հիսուն համարներով առաջին քաղաքային հեռախոսակայանը սկսել է գործել Կրասնոյարսկում 1896 թվականին։
2008-ի սեպտեմբերի 6-ին Կրասնոյարսկի հեռախոսային ցանցը տեղափոխվեց յոթանիշ համարանիշի։
Քաղաքի համարների առաջին թվանշաններն են «երկու» և «ինը»։
Հունիսին Կրասնոյարսկում բացվեց Ռոստելեկոմի վաճառքի և հաճախորդների սպասարկման առաջատար գրասենյակը. Առաջինը Սիբիրի դաշնային շրջանում և չորրորդը Ռուսաստանում։
Կրասնոյարսկում ֆիքսված (ստացիոնար) հեռախոսային ծառայությունները մատուցվում են ավելի քան երեսուն օպերատորների կողմից, որոնցից ամենամեծն են Rostelecom, Beeline (SCS Sovintel), Er-Telecom, TTK, Iskra, Mobilon, Էնֆորտա, « Ինտերտաքս»։
Քաղաքում բջջային ծառայությունները մատուցվում են չորս օպերատորների կողմից` Beeline, MegaFon, MTS և Tele2: 2014-ին ETK ընկերությունը վերացվեց։
Քաղաքում կա մոտ հիսուն ինտերնետ պրովայդեր, որոնցից ամենամեծն են` Rostelecom, Dom.ru, TTK, Beeline, Game-Service, Telecoma, Multima, Axioma, 4LINE, SiberiaNet, Orion Telecom:
Կրասնոյարսկում գործում են ավելի քան հարյուր կետ անվճար Wi-Fi հասարակական վայրերում։ Կրասնոյարսկի 385-ամյակի օրը նախատեսվում է զգալիորեն ընդլայնել հանրային Wi-Fi ծածկույթի տարածքը` առնվազն 385 միացման կետ։ Ապագայում նախատեսվում է միացման կետերի քանակը հասցնել տասը հազարի՝ ընդգրկելով քաղաքի բոլոր փողոցները։ Նախատեսվում է դա անել մինչ 2019 թվականը` Համաշխարհային ձմեռային ունիվերսիադայի անցկացումը քաղաքում։
Գերեզմանատներ
Կրասնոյարսկում պահպանված հին գերեզմանատներից ամենամեծը Տրոիցկոեն է (ներկայումս այնտեղ հուղարկավորությունները կատարվում են միայն հարակից գերեզմաններում)։ «Երրորդության նեկրոպոլիսը» 2019 թվականի դեկտեմբերին ընդգրկվել է մշակութային ժառանգության օբյեկտների գրանցամատյանում։
Կա Նիկոլսկոե (Նիկոլաեւսկոե) գերեզմանատուն։ Բոլոր Սրբերի, Պոկրովսկոյի, Ոսկրեսենսկոյի գերեզմանատները կորել էին։ Կրասնոյարսկի ժամանակակից գերեզմանոցներից ամենամեծը ՝ Բադալյսկոեն, ներկայումս փակ է թաղման համար. միայն գերեզմանները հնարավոր են հարակից գերեզմաններում և ռազմական վայրերում։ Հուղարկավորությունները կատարվում են Շին, Բազայսկի, Թորգաշինսկի, Իլոբինսկի, Օվսյանկինսկի, հայկական, հրեական, մահմեդական գերեզմանատներում։
Կրասնոյարսկը ՝ Ռուսաստանի ռեկորդների գրքում
2018 թվականի մայիսի 9-ին գրեթե 14 հազար քաղաքացի միասին երգեցին «Հաղթանակի օր» երգը։ Այս կերպ սահմանվեց ռուսական ռեկորդը այս տոնի հիմնական երգի ամենազանգվածային կատարման համար։ 2019-ի մարտին Կրասնոյարսկը սահմանեց միանգամից երեք ռուսական ռեկորդ։ Այստեղ տեղադրվել է ամենաբարձր արհեստական ​​Ամանորի ծառը՝ 55 մետր, երկու բառով ամենամեծ ծավալային արձանագրությունը ՝ «Ենիսեյ Սիբիր» մակագրությունը Նիկոլաևսկու կամրջի մոտ։ Դրա բարձրությունը 7 մետր 94 սմ է։ Մեկ այլ գրառում Կրասնոյարսկի բնակելի թաղամասերից մեկի լուսավորությունն է, որտեղ առավելագույն քանակությամբ անհատապես կառավարվող լույսի աղբյուրներ (1207 կտոր) օգտագործվում են որպես լույսի ցուցադրություն Ռուսաստանում։
Գործընկեր քաղաքներ
Կրասնոյարսկը համագործակցում է տասը ռուս գործընկերների հետ [416]: Համագործակցության պայմանագրեր են կնքվել 1998 թվականից Մոսկվայի և Սանկտ Պետերբուրգի, 1999 թվականից՝ Կալինինգրադի և Միրնինսկի շրջանի, 2000 թվականից՝ Նորիլսկի, 2001 թվականից՝ Կազան, 2002 թվականից՝ Կիզիլ, 2003 թվականից՝ Չեբոկսարի, 2011 թվականից՝ Սայանսկ և Օմսկ։
Արբանյակային քաղաքներ
Երեք հիմնական արբանյակային քաղաքներ ՝ Դիվնոգորսկ, Ժելեզնոգորսկ, Սոսնովոբորսկ։
Այլ համագործակցություններ
Կրասնոյարսկի քաղաքապետարանը համագործակցում է տարբեր վարչական հաստատությունների և այլ օտարերկրյա կազմակերպությունների հետ. Շենյան քաղաքի ժողովրդական կառավարություն, Դալիան քաղաքի ժողովրդական կառավարություն (ՉCՀ)։ Հարբինի միջազգային տնտեսական և առևտրի ցուցահանդեսի գրասենյակ, Daqing New High Technologies գոտի և Հարբինի տնտեսական զարգացման գոտի (PRC): «Այչի պրեֆեկտուրայի հասարակություն (Ճապոնիա) Ռուսաստանի հետ բարեկամության զարգացման և մերձեցման համար»։ «Ճապոնացի ռազմագերիների հարազատների հասարակություն, ովքեր 1945-1950 թվականներին Կրասնոյարսկի տարածքում էին»։ Սան Ֆրանցիսկոյի քաղաքապետարան (ԱՄՆ)։ «Անտոնիո Ստրադիվարի» ջութակ պատրաստողների կոնսորցիում (Կրեմոնա, Իտալիա)։ «Infants del Mon» («Աշխարհի երեխաներ») միջազգային բարեգործական կազմակերպությունը 2007 թվականից
Ծանոթագրություններ
Կատեգորիա:Ռուսաստանի քաղաքներ Կատեգորիա:1628 թվականին հիմնադրված բնակավայրեր Կատեգորիա:Համաշխարհային ժառանգության նախնական ցանկ Կատեգորիա:Սիբիր
Մթիսպիր
Մթիսպիր (მთისპირი), գյուղ Վրաստանում։ Գտնվում է Գուրիայի մարզի Օզուրգեթի շրջանում։
Դիրք
Գյուղը գտնվում է ծովի մակարդակից 300 մետր բարձրության վրա։ Շրջկենտրոն Օզուրգեթից հեռու է 16 կմ ։
Կլիմա
Գյուղը գտնվում է Սև ծովյան մերձարևադարձային գոտում, ձմեռները խոնավ են, ջերմ, ամառները՝ շոգ։ Ամառային միջին ջերմաստիճանը տատանվում է 18 ° - 25 °, ձյան շերտը կազմում է 20-40 սմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմել է 238 մարդ։ Գյուղը բնակեցված է վրացիներով ։
Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Օզուրգեթի շրջան
Վիլհելմ Ստեյնից
Վիլհելմ Ստեյնից (Շտայնից; Wilhelm Steinitz, William Steinitz, )։ Շախմատի աշխարհի առաջին պաշտոնական չեմպիոն (1886 - 1894), 19-րդ դարի ամենանշանավոր շախմատային տեսաբան։
Գերիշխանություն շախմատային աշխարհում և գահակալում
Ստեյնիցը 30 տարի շարունակ՝ 1862-92 թթ., հաղթում էր բոլոր անհատական մրցախաղերը՝ հաճախ զգալի առավելությամբ ։ Անդերսենի նկատմամբ հաղթանակից հետո նրա հաղթանակները Հենրի Բըրդի (1866 թ., 7 հաղթանակ, 5 պարտություն, 5 ոչ ոքի) և հատկապես Ջոզեֆ Հենրի Բլեքբըրնի (1870 թ., 5 հաղթանակ, 1 ոչ ոքի, ոչ մի պարտություն) նկատմամբ հաստատեցին Ստեյնիցի համբավը, որպես լավագույն մրցախաղային շախմատիստ։ Երկու տարի անց Ստեյնիցը մեծ առավելությամբ ջախջախում է Յոհան Ցուկերտորտին (1872 թ. օգոստոս-սեպտեմբեր, 7 հաղթանակ, 1 պարտություն, 4 ոչ ոքի), ով վստահորեն մուտք էր գործել շախմատային էլիտա մեկ տարի առաջ՝ հաղթելով նույն Ադոլֆ Անդերսենին ։ Բայց նրան երկար ժամանակ չէր հաջողվում առաջին մրցանակ նվաճել խոշոր մրցաշարերում. Փարիզի 3-րդ միջազգային մրցաշար՝ 3-րդ տեղ (1867 թ., զիջելով Իգնաց Կոլիշին և Շիմոն Վինևարին), Դանդիի մրցաշար՝ 2-րդ մրցանակ (1867 թ., զիջելով Գուստավ Նեյմանին), Բադեն-Բադենի մրցաշար՝ 2-րդ մրցանակ (1870 թ., զիջելով Ադոլֆ Անդերսենին)
Ծանոթագրություններ
Կատեգորիա:Շախմատի աշխարհի չեմպիոններ
Ախալսոփել (այլ կիրառումներ)
Ախալսոփել անունով գյուղեր կան Վրաստանի հետևյալ շրջաններում.
Ռոգաչի (գյուղ, Ռուժինսկի շրջան)
Ռոգաչի (Рогачі, Rohacze), գյուղ Ուկրաինայի Ժիտոմիրի մարզի Ռուժինսկի շրջանում։ Հիմնադրվել է 1832 թվականին։
2001 թվականի տվյալներով Ռոգաչի գյուղում բնակվում էր 350 մարդ։ Բնակավայրը զբաղեցնում է 1795 կմ² տարածք։ Բնակչության խտությունը կազմում էր 194,99 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռուժինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1832 թվականին հիմնադրված բնակավայրեր
Բաբանովո (գյուղ, Կիրովսկի շրջան)
Բաբանովո (Бабаново), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2011 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1834 թվականին հիմնադրված բնակավայրեր Կատեգորիա:Ռուսաստանի Լենինգրադի մարզի Կիրովսկի շրջանի բնակավայրեր
Մայքլ Քորս
Մայքլ Քորս (Michael Kors, ), Նյու Յորքում ամերիկյան սպորտային նորաձևության մոդելավորող է։ Նա իր կազմակերպության պատվավոր նախագահն է և գլխավոր գեղարվեստական տնօրենը՝ Michael Kors Holdings Limited (NYSE: KORS), որը վաճառում է տղամարդու և կանանց պատրաստի հագուստ, աքսեսուարներ, ժամացույցներ, զարդեր, կոշիկ և օծանելիք։ 1997-2003 թվականներին ֆրանսիական Սելին նորաձևության տանը կանանց հագուստի դիզայներ էր։
Անձնական կյանք
Քորսը ծնվել է որպես Կառլ Անդերսոն, Նյու Յորքի Լոնգ Այլնդում, նախկին մոդել Ջոան Համբուրգի և իր առաջին ամուսնու՝ Կառլ Անդերսոնի ընտանիքում։ Նրա մայրը ամուսնացավ Բիլլ Քորսի հետ, երբ նա 5 տարեկան էր, և ազգանունը փոխվեց Քորս։ Իր մայրն ասաց, որ կարող է նոր անուն նույնպես ընտրել, այսպիսով ինքն իրեն վերանվանեց Մայքլ Դեյվիդ Քորս։ Մեծացել է Մերիքում և ավարտել է Ջոն Քենեդու անվան ավագ դպրոցը, Նյու Յորքի Բելմոր թաղամասում։ Կորսի մայրը հրեա է, իսկ հայրը շվեդական ծագում ունի։ 2011 թվականի օգոստոսի 16-ին Քորսն ամուսնանում է իր գործընկերոջ՝ Լանս Լե Պերեի հետ Սոուհեմփթում։
Գործունեություն
Քորսի սերը նորաձևության հանդեպ սկսվեց, երբ նա դեռ 10 տարեկան էր։ Մայրը կարծում էր, որ նրա հագուստի արտադրության ենթարկված լինելը կարող է առաջացած լինել իր մոդելային կարիերայի շնորհիվ։ Նույնիսկ 5 տարեկանում Մայքլը վերաձևավորել է իր մոր երկրորդ հարսանեկան հագուստը։ Երբ դեռահաս էր, Քորսը սկսեց ձևավորել զգեստներ և վաճառել դրանք նկուղում, որն անվանեց Երկաթե թիթեռ (Iron Butterfly)։ Քորսն սկսեց դերասանական դասեր, սակայն դադարեցրեց 14 տարեկանում, երբ որոշեց դառնալ ներաձևության դիզայներ։ 1977 թվականին ընդունվեց Տեխնոլոգիայի պետական նորաձևության ինստիտուտ Նյու Յորքում։ Այնուամնայնիվ ինը ամիս անց դուրս եկավ համալսարանից և Բերգդորֆ Գուդման 57-րդ փողոց հասցեի մի փոքրիկ խանութում աշխատանքի անցավ, որտեղ նրան փոքր տարածք տրամադրեցին, որ վաճառի իր դիզայնները։ Կարճ ժամանակ անց Դաուն Մելլոուն՝ նորաձևության դիզայներ Բերգդորֆում, բացահայտեց Քորսին։ Հարցրեց՝ արդյոք չի ցանկանա ցուցադրել իր հավաքածուն Բերգդորֆ Գուդմանի գնորդներին, որը մինչ այսօր էլ ներկայացնում է Քորսի հավաքածուները։ 1981 թվականին թողարկել է Մայքլ Քորս կանանց հագուստի շարքը Բլումինգդեյլում, Բերգդորֆ Գուդմանում, Լորդ և Թեյլորում, Նեյմա Մարկոսում և Սաքս Ֆիֆթ ավենյուում։ 1990 թվականին կազմակերպությունը թողարկեց KORS Michael Kors․ 1993 թվականի ճգնաժամը ստիպեց նրան որոշ ժամանակով զեղչել KORS հավաքածուն։ 1997 թվականին կարողացավ ոտքի կանգնել և թողարկեց ավելի ցածր գնի արտադրանք։ Միևնույն ժամանակ անվանակոչվեց Սելին ֆրանսիական տան առաջին կանանց հագուստը։ Սելինում իր գործունեության ընթացքում, Քորսը նորաձևության տունը վերափոխեց իր հաջողակ աքսեսուարներով և լրջորեն հավանության արժանացավ իր պատրաստի հագուստի տեսականիով։ Քորսը լքեց Սելին նորաձևության տունը 2003 թվականին, որպեսզի կենտրոնանա իր սեփական բրենդի վրա։ 2002 թվականին Կորսը արտադրեց տղամարդու հագուստի տեսականին։
Արտաքին հղումներ
Կատեգորիա:Ամերիկացի դիզայներներ
Լեսնիչևկա (ավան, Շառգորոդի շրջան)
Լեսնիչևկա (Лісничівка), ավան Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Լեսնիչևկա ավանում բնակվում էր 19 մարդ։ Բնակավայրը զբաղեցնում է 0,008 կմ² տարածք։ Բնակչության խտությունը կազմում էր 2375 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Շառգորոդի շրջանի բնակավայրեր Կատեգորիա:Ուկրաինայի ավաններ
Իգնատենկո (Տացինսկի շրջան)
Իգնատենկո (Игнатенко), գյուղ Ռուսաստանի Ռոստովի մարզի Տացինսկի շրջանում։ Մտնում է Միխայլովսկի գյուղական համայնքի կազմի մեջ։ Բնակչությունը կազմում է 90 մարդ։
Կատեգորիա:Ռոստովի մարզի Տացինսկի շրջանի բնակավայրեր Կատեգորիա:Ռուսաստանի խուտորներ
Մարիա Ուևիչ Գալետովիչ
Մարիա Ուևիչ Գալետովիչ (Marija Ujević-Galetović,), ժամանակակից խորվաթացի քանդակագործ, ով միաժամանակ զբաղվում է գեղանկարչությամբ։ Ապրում և աշխատում է Զագրեբում։
Արվեստ
Մարիա Ուևիչ Գալետովիչի աշխատանքների գերակշռող մասը դիմանկարներ ու քանդակներ են։ Նա քանդակագործություն է սովորել Լոնդոնի արվեստի և դիզայնի կենտրոնական դպրոցում։ 1987 թվականից դասավանդում է զագրեբյան Գեղարվեստի ակադեմիայում, որտեղ 1995 թվականին ստացել է պրոֆեսորի կոչում։ Բացի այդ, Ուևիչ Գալետովիչը Խորվաթիայի գիտության և արվեստի ակադեմիայի ակտիվ անդամ է ։
Մարիա Ուևիչ Գալետովիչը մի շարք քանդակների հեղինակ է, այդ թվում` Վրսար, Վիրովիտիցա, Զագրեբ, Մարիա -Բիստրիցա, Սին, Ցրես, Ռիեկա, Օսյեկ, Լաբինա, Վիսոկո, Բիխաչ և Նովի- Սադ քաղաքներում։ Ի թիվս նրա հրապարակային քանդակների առավել հայտնի են` Միրոլավ Կրլեժեի հուշարձանը Օսեյկում, Միրոլավ Կրլեժեի հուշարձանը Զագրեբում, Ագուստ Շենոնի հուշարձանը Զագրեբում, Վազողը` Սավա գետի ափին, Զագրեբում, Ֆրանե Պետրիչի հուշարձանը Ցրեսում, Յակով Գոտովացի հուշարձանը Օսորում, Ստորիյա Պոպովիչի հուշարձանը Նովի Սադում ։